A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!

Előterjesztés

1. számú napirendi ponthoz 
Mórágy község Önkormányzata Képviselő-testületének 2015. március 30-án,

15,00 órakor megtartandó ülésére

Bátaszéki Közös Nonprofit Kft. 2014. évi mérlegbeszámolójának elfogadása, tőkeleszállítás és a Kft. átalakulásának jóváhagyása
	Előterjesztő: Glöckner Henrik polgármester
Készítette : Bakó Józsefné jegyző                     

Törvényességi ellenőrzést végezte:  -----------------





Tisztelt Képviselő-testület!


Mint minden évben, ez évben is a képviselő-testületnek meg kell tárgyalnia az általa alapított gazdasági társaságok előző évi mérlegbeszámolóját. A Bátaszéki Közös Víz- és Csatornamű Nonprofit Korlátolt Felelősségű Társaság anyagait mellékeljük (1. számú melléklet).
Javasoljuk, hogy a Kft. 2014. évi mérlegbeszámolóját az alábbi határozati javaslattal szíveskedjenek elfogadni:

1. számú H a t á r o z a t i    j a v a s l a t :

a Bátaszéki Közös Víz- és Csatornamű Nonprofit Kft. 2014. évi mérlegbeszámolójának elfogadására
Mórágy Község  Önkormányzat Képviselő-testülete a Bátaszéki Közös Víz- és Csatornamű Nonprofit Kft. 2014. évi gazdálkodásáról szóló mérlegbeszámolót -1.112.000.- Ft mérleg szerinti eredménnyel (veszteséggel) elfogadja. 

Határidő: 2015. május 31. 

Felelős: Glöckner Henrik  polgármester 

                 (az értesítés megküldéséért)

Határozatról értesül: Bátaszéki Közös Víz- és Csatornamű 

                                 Nonprofit Kft. ügyvezetője

                                 érintett önk.-ok polgármesterei

                                 irattár
A törzstőke leszállításának oka, hogy a közművagyonok átkerültek az önkormányzatok tulajdonába, így gyakorlatilag vagyon nem maradt a Kft.-n belül. A tőkeleszállításra vonatkozó részletes javaslatot a 2. számú melléklet tartalmazza.
Javasoljuk, hogy a Kft. tőkeleszállítását az alábbi határozati javaslattal szíveskedjenek elfogadni:

2. számú H a t á r o z a t i    j a v a s l a t :

a Bátaszéki Közös Víz- és Csatornamű Nonprofit Kft. 2015. évi tőke leszállításának elfogadására
Mórágy Község  Önkormányzat Képviselő-testülete;

a.) a Bátaszéki Közös Víz- és Csatornamű Nonprofit Kft. tőke leszállítási javaslatát elfogadja,
b.) megállapítja, hogy a törzstőke leszállítására tőkekivonás céljából kerül sor tekintettel arra, hogy a hivatkozott jogszabály arra kötelezi az önkormányzatokat, hogy a gazdasági társaságban lévő közművagyonukat a gazdasági társaságból vonják ki, és a gazdasági társaságban tagként résztvevő önkormányzatok a közművagyonuk értékét saját vagyonukként tüntessék fel könyveikben,

c.) tudomásul veszi, hogy a gazdasági társaság 65.280.000.- Ft törzstőkéje a törzstőke leszállítás következményeként 5.010.000.- Ft, azaz Ötmillió-tízezer forint értékű törzstőkére csökken, melyből:

ca.) Bátaszék Önkormányzatának 
3.800.000.- Ft

cb.) Alsónyék Önkormányzatának 
   180.000.- Ft

cc.) Pörböly Önkormányzatának 
1.000.000.- Ft

cd.) Mórágy Önkormányzatának 
     20.000.- Ft 

ce.) Bátaapáti Önkormányzatának 
     10.000.- Ft

a törzsbetéte a módosításra kerülő tagjegyzék szerint.

Határidő: 2015. április 30. 

Felelős:    Glöckner Henrik polgármester 

                 (a határozat megküldéséért)

Határozatról értesül: Bátaszéki Közös Víz- és Csatornamű 

                                 Nonprofi Kft. ügyvezetője

                                 érintett önk.-ok polgármesterei

                                 irattár

Bátaszék Város Önkormányzata kifejezte szándékát, hogy a Bátaszéki Közös Víz- és Csatornamű Nonprofit Kft-t egyszemélyes Kft-vé kívánja átformálni. Amennyiben a Bátaszéken kívüli Önkormányzatok elfogadják Bátaszék tőkemegváltási ajánlatát, akkor a következő értétek kerülhetnének szóba vételárként:




Alsónyék: 

   290.000 Ft 




Pörböly: 

1.610.000 Ft 




Mórágy: 

     32.000 Ft




Bátaapáti: 

     16.000 Ft

Javasoljuk, hogy Bátaszék tőkemegváltási ajánlatát az alábbi határozati javaslattal szíveskedjenek elfogadni:

3. számú H a t á r o z a t i    j a v a s l a t :

a Bátaszéki Közös Víz- és Csatornamű Nonprofit Kft. tőkemegváltási ajánlatának elfogadására
Mórágy Község Önkormányzat Képviselő-testülete egyetért azzal, hogy a Bátaszéki Közös Víz- és Csatornamű Nonprofit Kft. tagönkormányzatai részére az alábbiak szerint tesz tőkemegváltási ajánlatot: 

a.) Alsónyék Önkormányzata részére 
   290.000.- Ft-ért,
b.) Pörböly Önkormányzata részére
1.610.000.- Ft-ért,
c.) Mórágy Önkormányzata részére
     32.000.- Ft-ért,

d.) Bátaapáti Önkormányzata részére
     16.000.- Ft-ért,

összesen:
1.948.000.- Ft-ért.
Határidő: 2015. március 30. 

Felelős:    Glöckner Henrik polgármester 

                 (az értesítés megküldéséért)

Határozatról értesül: Bátaszéki Közös Víz- és Csatornamű 

                                 Nonprofi Kft. ügyvezetője

                                 érintett önk.-ok polgármesterei

                                 irattár
